CELEX: E2017J0006
Language: mt
Date: 2018-05-30 00:00:00
Title: Sentenza tal-Qorti tat-30 ta’ Mejju 2018 fil-Kawża E-6/17 — Fjarskipti hf. v Síminn hf. (Artikolu 54 taż-ŻEE — Abbuż ta’ pożizzjoni dominanti — Kompressjoni tal-marġni — Dritt li titlob danni — Applikabbiltà ta’ dispożizzjonijiet tal-Ftehim ŻEE fi proċedimenti domestiċi — Sinifikat ta’ deċiżjoni finali ta’ awtorità tal-kompetizzjoni)

20.9.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 335/19
            
         
      SENTENZA TAL-QORTI
      tat-30 ta’ Mejju 2018
      fil-Kawża E-6/17
      Fjarskipti hf. v Síminn hf.
      
         (Artikolu 54 taż-ŻEE — Abbuż ta’ pożizzjoni dominanti — Kompressjoni tal-marġni — Dritt li titlob danni — Applikabbiltà ta’ dispożizzjonijiet tal-Ftehim ŻEE fi proċedimenti domestiċi — Sinifikat ta’ deċiżjoni finali ta’ awtorità tal-kompetizzjoni)
      
      (2018/C 335/11)
      Fil-Kawża E-6/17, Fjarskipti hf. v Síminn hf. – TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja mill-Qorti Distrettwali ta’ Reykjavik (Héraðsdómur Reykjavíkur) dwar l-interpretazzjoni tal-Artikolu 54 tal-Ftehim dwar iż-Żona Ekonomika Ewropea, il-Qorti magħmula minn Páll Hreinsson, President, Per Christiansen (Imħallef-Relatur), u Martin Ospelt (ad hoc), tat il-ġudizzju fit-30 ta’ Mejju 2018, li l-parti operattiva tiegħu hija kif imiss:
      
                  1.
               
               
                  Persuna fiżika jew ġuridika għandha tkun tista’ toqgħod fuq l-Artikolu 54 taż-ŻEE minħabba li huwa, jew sar, parti mil-liġi domestika, sabiex jintalab kumpens quddiem qorti nazzjonali għal ksur tal-projbizzjonijiet stabbiliti f’dik id-dispożizzjoni.
               
            
                  2.
               
               
                  Mhuwiex prerekwiżit għal evalwazzjoni minn qorti tal-pretensjoni ta’ ħsara għal ksur ta’ regoli ta’ kompetizzjoni li awtorità nazzjonali tal-kompetizzjoni tagħti deċiżjoni finali li ssib ksur tal-Artikolu 54 taż-ŻEE. Fejn awtorità nazzjonali tal-kompetizzjoni tkun tat deċiżjoni simili, il-liġi taż-ŻEE ma teħtieġx li d-deċiżjoni tkun vinkolanti fuq il-qrati nazzjonali f’azzjoni ta’ segwitu. Fin-nuqqas tal-liġi taż-ŻEE li tirregola l-proċedura u r-rimedji għall-ksur tal-liġi tal-kompetizzjoni, hija taqa’ taħt l-awtonomija proċedurali ta’ kull Stat taż-ŻEE biex jistabbilixxi r-regoli dettaljati dwar il-livell ta’ sinifikanza li għandu jiġi mehmuż ma’ deċiżjoni finali, suġġett għall-prinċipji ta’ ekwivalenza u ta’ effettività.
               
            
                  3.
               
               
                  Il-fatt li impriża f’pożizzjoni dominanti hija obbligata tixtri servizzi ta’ terminazzjoni minn operaturi oħra b’rata ogħla minn dik tagħha stess, ma jipprekludix sejba li ll-prattika ta’ prezzijiet mill-impriża f’pożizzjoni dominanti fil-forma ta’ kompressjoni tal-marġni tikkostitwixxi abbuż ta’ pożizzjoni dominanti fi ħdan it-tifsira tal-Artikolu 54 taż-ŻEE.
               
            
                  4.
               
               
                  Huwa biżżejjed li l-konstatazzjoni ta’ kompressjoni tal-marġni illegali bi ksur tal-Artikolu 54 taż-ŻEE li l-impriża inkwistjoni tkun f’pożizzjoni dominanti fuq is-suq bl-ingrossa rilevanti. M’huwiex meħtieġ li l-impriża żżomm pożizzjoni dominanti anke fis-suq tal-bejgħ bl-imnut relevanti.